
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 842/2/255895 (1) 

Ειδική αποζημίωση για πρόσθετη εργασία υπαλλήλων Ε.Υ.Π. 

Ο ΠΡΩΘΥΠΟΥΡΓΟΣ 

Έχοντας υπόψη: 


α. Το άρθρο 7 του Ν. 2019/1992 «Παρακράτηση φόρου και άλλες 
διατάξεις» (ΦΕΚ 34 Α’). 


β. Τον Ν. 1505/84 «Αναδιάρθρωση μισθολογίου Προσωπικού Δη¬ 
μόσιας Διοίκησης και άλλες συναφείς διατάξεις» (ΦΕΚ 194 Α'). 

γ. Τον Ν. 1876/90 «Ελεύθερες συλλογικές διαπραγματεύσεις και 
άλλες διατάξεις» (ΦΕΚ 27 Α'). 

δ. Τον Ν. 1645/86 «Εθνική Υπηρεσία Πληροφοριών» (ΦΕΚ 132 
Α'). 

ε. Το Π.Δ. 396/86 «Οργανισμός Ε.Υ.Π.» (ΦΕΚ 178 Α') όπως τρο¬ 
ποποιήθηκε και συμπληρώθηκε με τα Π.Δ. 279/87, 541/89 και 
286/91. 

στ. Την αναγκαιότητα χορήγησης πρόσθετης αμοιβής στους υπαλλή¬ 
λους της Ε.Υ.Π. για την προσφορά της επί πλέον υπηρεσίας, προκειμέ- 
νου να αντιμετωπισθούν οι αυξημένες ανάγκες της Χώρας στον Τομέα 
της Εθνικής Ασφάλειας, αποφασίζουμε: 

1. Εγκρίνουμε τη χορήγηση ειδικής μηνιαίας αποζημίωσης για πρό¬ 
σθετη εργασία σ όλους τους μονίμους υπαλλήλους και τους μισθωτούς 
με Σύμβαση Εργσίας Ιδιωτικού Δικαίου της Ε.Υ.Π., που αμείβονται με 
τον Ν. 1505/84 ή τον Ν. 1876/90, με εξαίρεση τους ωρομισθίους ως 
εξής: 

α. Στους υπαλλήλους των κατηγοριών ΠΕ, ΤΕ και ΔΕ, καθώς και 
στο προσωπικό με σχέση εργασίας Ιδιωτικού Δικαίου αντιστοίχων ου¬ 
σιαστικών προσόντων. 

(1) Με υπηρεσία μέχρι πέντε (5) ετών δέκα τέσσερις χιλιάδες 
(14.000) δρχ. 

(2) Με υπηρεσία άνω των έξι (6) ετών δέκα οκτώ χιλιάδες (18.000) 

δ ρχ· 

β. Στους υπαλλήλους της κατηγορίας ΥΕ και το εργατικό προσωπικό 
με σχέση εργασίας ιδιωτικού δικαίου κατηγορίας ΥΕ οκτώ χιλιάδες 
(8.000) δρχ. 

2. Το ποσό της ανωτέρω αποζημίωσης καταβάλλεται κατά το ήμισυ 
από 1.1.92 και στο ακέραιο από 1.1.93. 

3. Η ειδική αυτή αποζημίωση καταβάλλεται στο τέλος κάθε μήνα (με 
ξεχωριστές καταστάσεις). Σε καμμία δε περίπτωση δεν περιλαμβάνεται 
στην έννοια των τακτικών αποδοχών των υπαλλήλων και μισθωτών, εί¬ 
ναι δε ανεξάρτητη από τυχόν δικαιούμενη αποζημίωση για υπερωριακή 
εργασία. 

4. Η ανωτέρω αποζημίωση δεν καταβάλλεται στους μονίμους υπαλ¬ 
λήλους Μηχανικούς, οι οποίοι λαμβάνουν αυτή σύμφωνα με τα καθορι¬ 
ζόμενα στην 2029758/3647/0022/6.4.89 (ΦΕΚ 282 Β') κοινή 
απόφαση Υπουργών Οικονομικών και Περιβάλλοντος, Χωροταξίας και 
Δημ. Έργων, η οποία κυρώθηκε με το άρθρο 11 του Ν. 1811/90. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 27 Μαρτίου 1992 
Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ Κ. ΜΗΤΣΟΤΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 18233 _ (2) 

Χορήγηση ειδικής αποζημίωσης για πρόσθετη εργασία των υπαλλήλων 
του Ξενοδοχειακού Επιμελητηρίου της Ελλάδος (Ξ.Ε.Ε.). 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις του Π.Δ/τος 417/1991 «Κατάργηση του Υπουρ¬ 
γείου Τουρισμού και μεταφορά των αρμοδιοτήτων και του προσωπικού 
του στο Υπουργείο Εθνικής Οικονομίας» (ΦΕΚ 
153/Α/11.10.1991). 

2. Τις διατάξεις της υπ' αριθ. Υ 1687/17.2.1992 κοινής απόφασης 
του Πρωθυπουργού και του Υπουργού Εθνικής Οικονομίας «Καθορι¬ 
σμός αρμοδιοτήτων των Υφυπουργών Εθνικής Οικονομίας» (ΦΕΚ 
104/Β/17.2.1992). 

3. Τις διατάξεις του άρθρου 7 Ν. 2019/1992 «Παρακράτηση φόρου 
και άλλες διατάξεις» (ΦΕΚ 34/Α/28.2.1992). 

4. Την με αριθμό 2022416/1474/16.3.1992 απόφαση του Υφυ¬ 
πουργού Οικονομικών σχετικά με χορήγηση ειδικής αποζημίωσης σε 
όλους τους υπαλλήλους του Δημοσίου, Ν.Π.Δ.Δ. και Ο.Τ.Α. που δεν την 
ελάμβαναν μέχρι τώρα. 

5. Τις διατάξεις των άρθρων 1-2, 4 και 5 του Ν.Δ/τος 1198/1972 
«περί του τρόπου ρύθμισης των όρων αμοιβής και εργασίας, του επί σχέ- 
σει εργασίας ιδιωτικού δικαίου προσωπικού του Δημοσίου, των Ο.Τ.Α. 
και Ν.Π.Δ.Δ. και τροποποίηση διατάξεων της περί συλλογικών συμβά¬ 
σεων εργασίας νομοθεσίας». 

6. Τις διατάξεις του Ν. 1876/1990 «Ελεύθερες συλλογικές δια¬ 
πραγματεύσεις και άλλες διατάξεις» (ΦΕΚ 27/Α/8.3.1990). 

7. Τις διατάξεις του Π.Δ/τος 89/88 «Οργανισμός του ΞΕΕ». 

8. Τον φόρτο εργασίας που έχει προκύψει λόγω της ραγδαίας αύξη¬ 
σης του αριθμού των μελών του ί,ΕΕ (6.647 μέλη) και ανάλογης αύξη¬ 
σης των συνταξιούχων του Ταμείου Προνοίας Ξενοδόχων, που είναι 
τμήμα του ΞΕΕ (735 συνταξιούχοι), της πλήρους μηχανοργανώσεως 
των τμημάτων Μητρώου —ενοδοχείων, Συντάξεων και Λογιστηρίου, 
της εκτύπωσης και αποστολής των εντύπων που εκδίδει το ώΕΕ (Οδη¬ 
γός Ξενοδοχείων, ΞΕΝΙΑ, κ.λπ.), της για πρώτη φορά οργάνωσης εκ¬ 
παιδευτικού προγράμματος με χρηματοδότηση του ΕΚΤ και της όλης 
δραστηριοποίησης του ΞΕΕ σε κοινοτικό επίπεδο, αποφασίζουμε: 

1. Εγκρίνουμε τη χορήγηση ειδικής μηνιαίας αποζημίωσης για πρό¬ 
σθετη εργασία στο προσωπικό του Ζ.ΕΕ και συγκεκριμένα: 

Α. Στους μονίμους υπαλλήλους του οι οποίοι αμείβονται με το Ενιαίο 
Μισθολόγιο (Ν. 1505/1984) με βάση τα απαιτηθέντα για πρόσληψη 
τυπικά προσόντα όπως αυτά αντιστοιχούν στις κατηγορίες ΠΕ, ΤΕ, ΔΕ 
ως εξής: 

α. Με υπηρεσία μέχρι πέντε (5) ετών 7.000 δρχ. από 1.1.1992 και 
14.000 δρχ. από 1.1.1993. 

β. Με υπηρεσία άνω των πέντε (5) ετών 9.000 δρχ. από 1.1.1992 
και 18.000 δρχ. από 1.1.1993. 

γ. Για τους υπαλλήλους που υπηρετούν σε ειδικότητες αντιστοίχων 
προς την κατηγορία ΥΕ τυπικών προσόντων, 4.000 δρχ. από 
1.1.1992 και 8.000 δρχ. από 1.1.1993. 

Β. Στους επί σχέσει εργασίας ιδιωτικού δικαίου αορίστου χρόνου 
υπαλλήλους του ΞΕΕ, οι οποίοι αμείβονται με το Ενιαίο Μισθολόγιο ή 
άλλες ρυθμίσεις (Ε.Σ.Σ.Ε.Δ.Α., Κ.Υ.Α.) κατ’ εξουσιοδότηση του Ν.Δ/ 
τος 1198/1972 καιΝ. 1876/1990 με βάση τα απαιτηθέντα κατά την 
πρόσληψη τυπικά προσόντα, όπως αντιστοιχούν αυτά στις κατηγορίες 
ΠΕ, ΤΕ, ΔΕ, ΥΕ σταδιακά από 1.1.1992 και σύμφωνα με τις διαφορο¬ 
ποιήσεις για το μόνιμο προσωπικό. 

Γ. Ομοίως δε και στους αποσπασμένους στο ΞΕΕ μονίμους καθώς 
και με σχέση εργασίας αορίστου χρόνου υπαλλήλους άλλων ΝΠΔΔ κατά 
τα ανωτέρω στοιχεία Α & Β και υπό τους αυτούς όρους. 

2. Τα παραπάνω ποσά χορηγούνται στο τέλος κάθε μήνα εφόσον 
εκτελούνται έγκαιρα όλες οι οικονομικο-διοικητικές διαδικασίες που 
ορίζονται από την περί ΞΕΕ Νομοθεσία. 

3. Η παραπάνω αποζημίωση δεν θα καταβάλλεται σε περίπτωση 
απουσίας του υπαλλήλου, εξαιρουμένου του διαστήματος της ετήσιας 
κανονικής άδειας και ολιγοημέρων απουσιών (αναρρωτικη, γονική, 
συνδικαλιστική κ.λπ. άδεια) ο χρόνος των οποίων δεν υπερβαίνει τον ένα 
μήνα συνολικά το χρόνο. Ομοίως δεν καταβάλλεται η πρόσθετη αποζη¬ 
μίωση σε υπαλλήλους του ΞΕΕ που έχουν αποσπασθεί σε άλλες υπηρε¬ 
σίες και σε υπαλλήλους οι οποίοι προσφέρουν μεν εργασία στο —ΕΕ αλλά 


προέρχονται από Υπηρεσίες που δεν συγκαταλέγονται στο δημόσιο το¬ 
μέα (Υπουργεία, Ν.Π.Δ.Δ., Ο.Τ.Α.). 

4. Η κατά τα άνω αποζημίωση είναι ανεξάρτητη από την τυχόν δι¬ 
καιούμενη αποζημίωση για υπερωριακή εργασία. 

5. Η χορήγηση της ειδικής αποζημίωσης μετά την έκδοση της πα¬ 
ρούσας απόφασης τελεί υπό την αναβλητική αίρεση πραγματοποίησης 
του προβλεπομένου έργου, με ευθύνη των Προϊσταμένων των αρμοδίων 
Υπηρεσιών. 

6. Η απόφαση αυτή ισχύει από την 1.1.1992. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 28 Απριλίου 1992 

Ο ΥΦΥΠΟΥΡΓΟΣ 

ΑΡΙΣΤ. ΤΣΙΠΛΑΚΟΣ 

-φ- 

Αριθ. 12.708 (3) 

Αναπροσαρμογή του τιμολογίου χρήσεως μηχανημάτων του Λιμενικού 
Ταμείου Καλαμάτας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ, ΕΡΓΑΣΙΑΣ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 37 του Ν. 3239/55 και του άρθρου 3 
του Κ.Ν. 5167/1932, όπως συμπληρώθηκαν με το άρθρο 2 του Ν. 
1473/1950. 

2. Τις διατάξεις του Ν. 1558/1985 «Κυβέρνηση και Κυβερνητικά 
Όργανα». 

3. Την αριθ. Υ. 1660/107556/116/0006Α/ 23.1.1992 (ΦΕΚ 
31/Β/24.1.92) απόφαση του Πρωθυπουργού και του Υπουργού Οικο¬ 
νομικών. 

4. Το αριθ. 688/18.12.1990 πρακτικό συνεδρίασης της Ε.Ρ.Φ.Λ. 
Καλαμάτας και την αριθ. 516/26.11.1991 αναφορά του Προέδρου 
της. 

5. Το αριθ. 21969/969//1.7.1991 έγγραφο του Υπουργείο Εθνι¬ 
κής Οικονομίας, αποφασίζουμε: 

1. Αποδεχόμαστε μερικώς την αριθ. 688/18.12.1990 πρόταση της 
Επιτροπής Ρυθμίσεως Φορτ/σεων Λιμένα (Ε.Ρ .Φ.Λ.) Καλαμάτας και 
εγκρίνουμε την αναπροσαρμογή του τιμολογίου χρήσεως μηχανημάτων 
του Λιμενικού Ταμείου Καλαμάτας, που ορίζεται με την αριθ. 14416/ 
17.7.1987 απόφασή μας, κατά ποσοστό 30%. 

2. Η ισχύς της αποφάσεως αυτής αρχίζει 10 ημέρες μετά από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 22 Απριλίου 1992 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΡΓΑΣΙΑΣ 

Κ. ΓΙΑΤΡΑΚΟΣ ΑΡ. ΚΑΛΑΝΤΖΑΚΟΣ 

ΕΜΠΟΡΙΚΗΣ ΝΑΥΤΙΛΙΑΣ 

ΑΡ. ΠΑΥΛΙΔΗΣ 
-♦- 

Αριθ. ΥΠΠΟ/ΔΙΛΑΠ/Γ/206/19188 (4) 

Χαρακτηρισμός ως ιστορικού διατηρητέου μνημείου του κτηριακού συ¬ 
γκροτήματος «Μετόχι Κοντομάρι» ιδιοκτησίας Μ. Κολοκυθά στον 
Κάμπο Κοντομαρί στο Νομό Χανιών. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «περί Κυβέρνησης και Κυβερνητικών Οργάνων» 
που δημοσιεύθηκε στο ΦΕΚ/137/Α/26.7.85. 

β) Του άρθρου 52 του Ν. 5351/1932 «περί Αρχαιοτήτων», 
γ) Του Ν. 1469/50 «περί προστασίας ειδικής κατηγορίας οικοδομη¬ 
μάτων και έργων τέχνης μεταγενεστέρων του 1830». 
δ) Του Π.Δ. 941/77 «Περί Οργανισμού του ΥΠΠΕ». 
ε) Τον Ν. 1943/91 «περί εκσυγχρονισμού της οργάνωσης και λει¬ 
τουργίας της Δημόσιας Διοίκησης αναβάθμισης του προσωπικού της 
και άλλες συναφείς διατάξεις» που δημοσιεύθηκε στο ΦΕΚ 50/Α/ 
11.4.91, την Υ.Α./ΥΠΠΟ/ΓΝΟΣ/49095/ 30.10.91 «περί μεταβί¬ 
βασης αρμοδιοτήτων Υπουργού και δικαιώματος υπογραφής “Με 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 

εντολή Υπουργού” στους Γεν. Γραμματέα. Γεν. Δ/ντές και Προϊσταμέ¬ 
νους των Διευθύνσεων, Τμημάτων και Γραφείων της Κ.Υ. του ΥΠΠΟ» 
που δημοσιεύθηκε στο ΦΕΚ 987/Β/28.11.91 και την Διυπουργική 
Απόφαση ΥΠΠΟ/ΓΝΟΣ/11536/10.3.92 (ΦΕΚ 210/Β/24.3.92) 
περί παράλληλης άσκησης αρμοδιοτήτων απο τον Υπουργό Πολιτισμού 
και τους Προϊσταμένους Υπηρεσιών του ίδιου Υπουργείου. 

2. Το Π.Δ. 161/26.4.84 (ΦΕΚ 54/Α/30.4.84) «περί ανακατανο¬ 
μής αρμοδιοτήτων των Υπουργείων ΥΠΠΕ-ΥΧΟΠ». 

3. Όλα τα στοιχεία του φακέλλου που σχημάτισε η 7η Εφορεία Νεω- 
τέρων Μνημείων. 

4. Την ομόφωνη γνωμοδότηση του Κεντρικού Συμβουλίου Νεωτέ- 
ρων Μνημείων με αριθμό 32/19.12.91, αποφασίζουμε: 

Χαρακτηρίζουμε ως ιστορικό διατηρητέο μνημείο σύμφωνα με τις 
διατάξεις του Ν. 1469/50 το κτηριακό συγκρότημα «Μετόχι Κοντο- 
μάρι» στον Κάμπο Κοντομαρί του Νομού Χανιών Κρήτης, διότι πρόκει¬ 
ται για αξιόλογο αγροτοβιομηχανικό συγκρότημα (κατοικίες - βιομη¬ 
χανικές εγκαταστάσεις επεξεργασίας τοπικών αγροτικών προϊόντων) 
χαρακτηριστικό δείγμα τοπικής λαϊκής αρχιτεκτονικής σε κτήρια ειδι¬ 
κής λειτουργίας, το οποίο απετέλεσε σημαντικό παράγοντα στην οικονο¬ 
μική ζωή της περιοχής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Απριλίου 1992 

Η ΥΠΟΥΡΓΟΣ 

ΑΝΝΑ ΨΑΡΟΥΔΑ-ΜΠΕΝΑΚΗ 

Αριθ. ΥΠΠΟ/ΔΙΛΑΠ/Γ/1427/19347 (5) 

Χαρακτηρισμός ως έργων τέχνης και ως ιστορικών διατηρητέων μνη¬ 
μείων δεκατριών (13) κτιρίων στον Κάμπο Χίου α) «Μερμήγκικου» 
ιδιοκτησίας Γαλάτουλα, β) «Μηταράκικου» ιδ. Ν. Πλατή, γ) «Καρ- 
δασιλάρικου», ιδ. Καρδασιλάρη, δ) Π. Σιμού, ε) Αντ, Μαμούνα, στ) 
Ισίδ. Ξυλά, ζ) «Καλουτάδικου» ιδ. Καλουτά, η) «Χαλκούσικου» ιδ. 
Ελ. Χαλκούση, θ) «Τζηράδικου», ιδ. Ασπασίας και Λέοντα Λαιμού, ι) 
«Γκίνικου», ιδ. Κουφοδόντη, ια) ιδ. Στακιά, ιβ) «Μηλωνάδικου» ιδ. 
Μηλωνάδη, ιγ) «Μελέκικου ιδ. Μάρως Μελέκου, με ορισμό ζώνης 
προστασίας το περιβόλι τους, όπως αυτό ορίζεται από το μανδρό- 
τοιχο της κάθε ιδιοκτησίας. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «περί Κυβέρνησης και Κυβερνητικών Οργάνων» 
που δημοσιεύθηκε στο ΦΕΚ/137/Α/26.7.85. 

β) Του άρθρου 52 του Ν. 5351/1932 «περί Αρχαιοτήτων», 
γ) Του Ν. 1469/50 «περί προστασίας ειδικής κατηγορίας οικοδομη¬ 
μάτων και έργων τέχνης μεταγενεστέρων του 1830». 
δ) Του Π.Δ. 941/77 «Περί Οργανισμού του ΥΠΠΕ». 
ε) Του Ν. 1943/91 «περί εκσυγχρονισμού της οργάνωσης και λει¬ 
τουργίας της Δημόσιας Διοίκησης, αναβάθμισης του προσωπικού της 
και άλλες συναφείς διατάξεις» που δημοσιεύθηκε στο ΦΕΚ 50/Α/ 
11.4.91. 

2. Την Υ.Α./ΥΠΠΟ/ΓΝΟΣ/49095/ 30.11.91 (ΦΕΚ 987/τΒ/ 
28.11.91) «περί μεταβίβασης αρμοδιοτήτων Υπουργού και δικαιώμα¬ 
τος υπογραφής “Με εντολή Υπουργού” στους Γεν. Γραμματέα, Γεν. Δ/ 
ντές και Προϊσταμένους των Διευθύνσεων, Τμημάτων και Γραφείων της 
Κεντρικής Υπηρεσίας του ΥΠ.ΠΟ». 

3. Την Διυπουργική Απόφαση ΥΠΠΟ/ΓΝΟΣ/11536/10.3.92 
«Παράλληλη άσκηση αρμοδιοτήτων απο τον Υπουργό Πολιτισμού και 
τους Προϊσταμένους Υπηρεσιών του ίδιου Υπουργείου» (ΦΕΚ 210/τΒ/ 
24.3.92). 

4. Το Π.Δ. 161/26.4.84 (ΦΕΚ 54/Α/30.4.84) «περί ανακατανο¬ 
μής αρμοδιοτήτων των Υπουργείων ΥΠΠΕ-ΥΧΟΠ». 

5. Όλα τα στοιχεία του φακέλλου. 

6. Την ομόφωνη γνωμοδότηση του Κεντρικού Συμβουλίου Νεωτέ- 
ρων Μνημείων με αριθμό 3/30.1.92, αποφασίζουμε: 

Χαρακτηρίζουμε ως έργα τέχνης και ως ιστορικά διατηρητέα μνη¬ 
μεία τα εξής δεκατρία (13) κτίρια στον Κάμπο Χίου, με ορισμό ζώνης 
προστασίας το περιβόλι τους, όπως αυτό ορίζεται από τον μανδρότοιχο 
της κάθε ιδιοκτησίας, διότι με τα αξιόλογα αρχιτεκτονικά και μορφολο- 
γικά στοιχεία, που παρουσιάζουν το καθένα χωριστά, αλλά και σαν σύ¬ 


νολο αποτελούν σημαντικά δείγματα εξέλιξης της Αρχιτεκτονικής στον 
Κάμπο της Χίου. 

Επίσης αποτελούν ιστορική πηγή πληροφοριών γύρω από την κοινω¬ 
νική, οικονομική και πολιτιστική ζωή των κατοίκων του Κάμπου Χίου: 

α) «Μερμήγκικου» ιδοκτησίας Γαλάτουλα, με τη δεξαμενή και το 
μαγγανοπήγαδο. 

β) «Μηταράκικο» ιδιοκτησίας Ν. Πλατή, με το κυρίως κτίσμα και 
αυτό του δρόμου. 

γ) «Καρδασιλάρικο» ιδιοκτησίας Καρδασιλάρη με την δεξαμενή και 
το μαγγανοπήγαδο. 

δ) Ιδιοκτησίας Π. Σιμού, το κυρίως κτίσμα, μάγγανο και τα παρά¬ 
σπιτα. 

ε) Ιδιοκτησίας Αντ. Μαμούνα με τη στέρνα, το μάγγανο και τα πα- 
ραρτήματά της. 

στ) Ιδιοκτησίας I. Ξυλά με την αποθήκη, τις γλυπτές παραστάσεις, 
τα παραρτήματά της και τη στέρνα. 

ζ) «Καλουτάδικο» ιδιοκτησίας Αλ. Καλουτά με το μάγγανο, τη 
στέρνα, τα παράσπιτα και τα παραρτήματά της. 

η) «Χαλκούσικο» ιδιοκτησίας Ελ. Χαλκούση, με τα παράσπιτα, το 
μάγγανο, τη στέρνα και τα βοτσαλωτά της αυλής. 

θ) «Τζηράδικο» ιδιοκτησίας Ασπασίας και Λέοντα Λαιμού, με τα δύο 
παράσπιτα, το μάγγανο, τη στέρνα και τα παραρτήματά της. 

ι) «Γκίνικο» ιδιοκτησίας Κουφοδόντη με τη δεξαμενή, το μαγγανοπή¬ 
γαδο, τα βοτσαλωτά της αυλής. 

ια) Ιδιοκτησίας Αθ. Στακιά με τη δεξαμενή, το μαγγανοπήγαδο, το 
χώρο προστασίας των ζώων στην αυλή. 

ιβ) «Μηλωνάδικο» ιδιοκτησίας Μηλωνάδη, με το «ανεστάτικο», το 
μαγγανοπήγαδο, τα πήλιαστρα, τη μαρμάρινη δεξαμενή, και 

ιγ) «Μελέκικο» ιδιοκτησίας Μάρως Μελέκου, με τη δεξαμενή, το 
μάγγανο και την αυλή. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 22 Απριλίου 1992 

Η ΥΠΟΥΡΓΟΣ 

ΑΝΝΑ ΨΑΡΟΥΔΑ-ΜΠΕΝΑΚΗ 

- 4 - 

Αριθ. ΥΠΠΟ/ΑΙΟΙΚ/Β/16663 (6) 

Μεταβίβαση αρμοδιοτήτων του Δ.Σ. της Εθνικής Πινακοθήκης και 
Μουσείου Αλεξάνδρου Σούτζου σε Προϊσταμένους Δ/νσεων. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του άρθρου 8 του Ν. 1079/80 «Περί Οργανισμού 
και λειτουργίας Εθνικής Πινακοθήκης και Μουσείου Αλεξ. Σούτζου». 

2. Τις διατάξεις του άρθρου 29 παρ. 2 του Ν. 1199/81 «Περί ρυθμί- 
σεως θεμάτων καταστάσεως υπαλλήλων του Δημοσίου, των Ν.Π.Δ.Δ., 
των Ο.Τ.Α. κ.λ.π.». 

3. Την αριθ. 49610/28.11.90 Κ.Υ.Α. «Εξαίρεση από τον περιορι¬ 
σμό των τριών υπογραφών» (ΦΕΚ 743/τ.Β’/29.11.90). 

4. Την από 18.2.92 σύμφωνη γνωμοδότηση του Δ.Σ. της Ε.Π.- 
Μ.Α.Σ. που αφορά στη μεταβίβαση αρμοδιοτήτων σε Προϊσταμένους Δ/ 
νσεων του νομικού αυτού προσωπικού, αποφασίζουμε: 

Μεταβιβάζουμε τις κατωτέρω αρμοδιότητες του Διοικητικού Συμ¬ 
βουλίου της Εθνικής Πινακοθήκης και Μουσείου Αλεξάνδρου Σούτζου, 
σε Προϊσταμένους Δ/νσεων του ανωτέρω Ν.Π.Δ.Δ., ως εξής: 

Α. Στο Δ/ντή Διοικητικού - Οικονομικού: 

1. Αποφάσεις χορήγησης κάθε είδους επιδομάτων και αδειών όλων 
των υπαλλήλων της Εθνικής Πινακοθήκης. 

2. Πράξεις που αφορούν σε θέματα υπηρεσιακής κατάστασης (μετα¬ 
τάξεις, μεταθέσεις, αποσπάσεις, τοποθετήσεις, μετακινήσεις, προαγω¬ 
γές κ.λ.π.) όλων των υπαλλήλων της Εθνικής Πινακοθήκης. 

Εξαιρούνται οι πράξεις διορισμού και απόλυσης λόγω επιβολής ποι¬ 
νής οριστικής παύσης καθώς και οι πράξεις τοποθετήσεων Προϊσταμέ¬ 
νων Διευθύνσεων και ανεξαρτήτων Τμημάτων ή Γραφείων. 

3. Πράξεις χορήγησης κανονικών γενικά και αναρρωτικών αδειών σ' 
όλους τους υπαλλήλους της Εθνικής Πινακοθήκης. 

4. Μετακινήσεως εκτός έδρας για εκτέλεση υπηρεσίας υπαλλήλων 
της Εθνικής Πινακοθήκης. 

5. Απαντήσεις σε έγγραφα των Υπουργείων ή Ν.Π.Δ.Δ. ή αιτήσεις 

ά/λων φορέων και πολιτών σε θέματα Διοικητικής και Οικονομικής φύ- 
σεως. 

6. Αποφάσεις χορήγησης άδειας ασκήσεως ιδιωτικής εργασίας με 
αμοιβή, σε υπαλλήλους της Εθνικής Πινακοθήκης κατόπιν αποφάσεως 
του Διοικητικού της Συμβουλίου και του οικείου Υπηρεσιακού Συμβου¬ 
λίου. 

7. Αποφάσεις χορήγησης εκπαιδευτικών γενικά αδειών σε υπαλλή¬ 
λους της Εθνικής Πινακοθήκης κατόπιν αποφάσεως του Διοικητικού 
της Συμβουλίου και του οικείου Υπηρεσιακού Συμβουλίου. 

8. Υπογραφή όλων των εκκαθαριστικών καταστάσεων μισθοδοσίας 
του πάσης φύσεως προσωπικού. 

Β. Στο Δ/ντή Καλλιτεχνικού και Μουσειολογικού Προγραμματι¬ 
σμού. 

Τις απαντήσεις σε έγγραφα Υπουργείων ή Ν.Π.Δ.Δ. ή αιτήσεις επα¬ 
νεξέτασης ή υπομνήματα ή αναφορές παραπόνων ή καταγγελίες πολι¬ 
τών σε θέματα καλλιτεχνικής και μουσειολογικής φύσεως, καθώς και σε 
θέματα εκθέσεων και προγραμμάτων πάσης μορφής. 

Γ. Στο Δ/ντή Καλλιτεχν. Συντήρησης και Αποκατάστασης Έργων 
Τέχνης: 

Τις απαντήσεις σε έγγραφα Υπουργείων ή Ν.Π.Δ.Δ. ή αιτήσεις άλ¬ 
λων φορέων και πολιτών καθώς και σε αιτήσεις επανεξέτασης ή υπο¬ 
μνήματα που αφορούν τη συντήρηση και αποκατάσταση έργων τέχνης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 4 Μαΐου 1992 

Η ΥΠΟΥΡΓΟΣ 

ΑΝΝΑ ΨΑΡΟΥΔΑ-ΜΠΕΝΑΚΗ 
-♦- 

Αριθ. 55727/2429 (7) 

Τροποποίηση της 290/23/8.1.92 απόφασης του Υπουργού ΠΕΧΩΔΕ 

«Συγκρότηση του Διοικητικού Συμβουλίου της Δημόσιας Επιχείρη¬ 
σης Πολεοδομίας και Στέγασης (ΔΕΠΟΣ)». 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Π.Δ/τος 811/80 «Περί τροποποιήσεως, συ- 
μπληρώσεως και διαμορφώσεως σε ενιαίο κείμενο της περί ΔΕΠΟΣ 
υφιστάμενης νομοθεσίας» (ΦΕΚ 198/Α/80) και ειδικότερα των παρα¬ 
γράφων 2 και 9 του άρθρου 7 αυτού, όπως τροποποιήθηκε με την παρ. 
4 του άρθρου μόνου του Π.Δ/τος 12/1981 «περί τροποποιήσεως και 
συμπληρώσεως διατάξεων του Π.Δ/τος 811/1980 κλπ» (ΦΕΚ 7/Α/ 
1981). 

2. Τις διατάξεις των παραγράφων 3 και 4 του άρθρου 1 του Π.Δ/τος 
190/1988 «Τροποποίηση και συμπλήρωση του υπ’ αριθ. 811/1980 
Π.Δ/τος» (ΦΕΚ 82/Α/88). 

3. Την με αριθμό 26340/1334/24.6.82 απόφαση των Υπουργών 
Προεδρίας της Κυβέρνησης και Περιβάλλοντος Χωροταξίας και Δημο¬ 
σίων Έργων «Αναμόρφωση Διοικητικού Συμβουλίου της ΔΕΠΟΣ» 
(ΦΕΚ 433/Β/82). 

4. Την με αριθμό Υ. 1503/4.9.91 απόφαση του Πρωθυπουργού και 
του Υπουργού Περιβάλλοντος Χωροταξίας και Δημοσίων Έργων «Κα¬ 
θορισμός αρμοδιοτήτων του Υφυπουργού Περιβάλλοντος Χωροταξίας 
και Δημοσίων Έργων Χρήστου Κατσιγιάννη» (ΦΕΚ 702/Β/91). 

5. Το με αριθμό πρωτ. 1819/6.4.92 έγγραφο του Διοικητικού Συμ¬ 
βουλίου του Συλλόγου Εργαζομένων ΔΕΠΟΣ (Σ.Ε. ΔΕΠΟΣ) «Ορισμός 
εκπροσώπου ΣΕΔΕΠΟΣ στο Δ.Σ. της ΔΕΠΟΣ», αποφασίζουμε: 

Τροποποιείται η με αριθμό 290/23/8.1.92 απόφαση του Υπουργού 
ΠΕΧΩΔΕ «συγκρότηση του Διοικητικού Συμβουλίου της ΔΕΠΟΣ» 
(ΦΕΚ 21/Β/92) και ορίζεται ο Δημήτρης Μπάκας, υπάλληλος της 
ΔΕΠΟΣ, εκπρόσωπος του συλλόγου εργαζομένων ΔΕΠΟΣ, ως μέλος 
του Διοικητικού Συμβουλίου της Δημόσιας Επιχειρήσης Πολεοδομίας 
και Στέγασης (ΔΕΠΟΣ), σε αντικατάσταση του Δημήτρη Καραμή- 
τσου. 

Η θητεία του ανωτέρω λήγει στις 17.1.1997. 

Κατά τα λοιπά ισχύει η με αριθμό 290/23/8.1.92 απόφαση. 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 29 Απριλίου 1992 

Ο ΥΦΥΠΟΥΡΓΟΣ 

ΧΡΗΣΤΟΣ ΚΑΤΣΙΓΙΑΝΝΗΣ 
-♦- 

Αριθ. 11201 (8) 

Επέκταση της εγκατάστασης και διαδρομής του αγωγού Φυσικού Αε¬ 
ρίου Νομού Σερρών. 

Ο ΥΠΟΥΡΓΟΣ ΒΙΟΜΗΧΑΝΙΑΣ, 

ΕΝΕΡΓΕΙΑΣ & ΤΕΧΝΟΛΟΓΙΑΣ 

Έχοντας υπόψη: 

1. Το άρθρο 4 του Νόμου 1929/1991 

2. Το άρθρο 1 του Νόμου 367/1976 

3. Το άρθρο 7 του Νόμου 1769/1988 

4. Την υπ’ αριθ. 1092667/0010 κοινή απόφαση των Υπουργών 
Οικονομικών και Βιομηχανίας, Ενέργειας και Τεχνολογίας. 

5. Την υπ’ αριθ. πρωτ. Δ3/Γ/31376/Φ5 Πράξη μας περί εγκατά¬ 
στασης του αγωγού Φ.Α. στο Νομό Σερρών. 

6. Την υπ’ αριθ. Υ 1547/1991 κοινή απόφαση του Πρωθυπουργού 
και του Υπουργού Βιομηχανίας, Ενέργειας & Τεχνολογίας για τη μετα¬ 
βίβαση αρμοδιοτήτων, αποφασίζουμε: 

α. Συμπληρώνουμε την υπ’ αριθ. πρωτ. Δ3/Γ/31376/Φ5 Πράξη 
μας περί εγκατάστασης και διαδρομής του αγωγού Φυσικού Αερίου στο 
Νομό Σερρών που δημοσιεύθηκε στην Εφημερίδα της Κυβερνήσεως, 
ΦΕΚ 926 Τεύχος Β/11.11.91 και επεκτείνουμε τη διαδρομή και 
εγκατάσταση του αγωγού Φυσικού Αερίου στο Νομό Σερρών, ως εξής: 

β. Ορίζουμε συμπληρωματικώς την διαδρομή και εγκατάσταση του 
αγωγού μεταφοράς και διοχέτευσης φυσικού αερίου στο Νομό Σερρών 
σε έκταση συνολικού εμβαδού 68.043μ2, η οποία βρίσκεται στην πε¬ 
ριοχή του Νομού Σερρών, από τη θέση Μνημείο Βουλγαροκτόνου της 
Κοινότητας Προμαχώνα, έως τα Ελληνοβουλγαρικά σύνορα Δυτικά του 
τελωνείου της Κοινότητας Προμαχώνα, η οποία φαίνεται με συνεχή 
γραμμή κόκκινου χρώματος στα συνημμένα στην παρούσα και υπό κλί¬ 
μακα 1:1000 κτηματολογικά διαγράμματα (φύλλα 7) που αποτελούν 
ενιαίο σύνολο μ’ αυτήν και έχουν συνταχθεί στις 30.3.1992 από τον 
Αγρ. Τοπογράφο Μηχανικό Λάμπρο Κοτσώνη. 

Εκτός από τις εκτάσεις που θα αφορούν τυχόν ιδιωτικά δάση, ή δάση 
ανήκοντα σε πάσης φύσεως νομικά πρόσωπα και οι οποίες θα κηρυ¬ 
χθούν σε αναγκαστική απαλλοτρίωση σύμφωνα με τις διατάξεις των 
Νόμων 1929/91 και 797/71. 

γ. Ιδιοκτήτες ή νομείς και κάτοχοι από οποιαδήποτε έννομη αιτία 
αγροτικών ή αστικών ακινήτων, υποχρεούνται να επιτρέπουν την διά¬ 
νοιξη και κατασκευή των επιβαλλομένων υπογείων σηράγγων στο ανα¬ 
γκαίο βάθος, για την εγκατάσταση του παραπάνω υπό στοιχείο α’ αγω¬ 
γού φυσικού αερίου από τη ΔΕΠΑ Α.Ε., κάθε τι που είναι αναγκαίο για 
την κατασκευή, χρήση ή επισκευή του έργου αυτού, το οποίο αναγνωρί¬ 
ζεται ως έργο προφανούς κοινής ωφέλειας, καθώς και την επιστασία για 
τη συντήρησή του. 

δ. Επίσης σε ζώνη έκτασης τεσσάρων (4) μέτρων δεξιά και τεσσάρων 
(4) μέτρων αριστερά από τον άξονα του αγωγού, στην παραπάνω 
έκταση, όπως φαίνεται και αυτή (ζώνη), στα παραπάνω κτηματολογικά 
διαγράμματα και λόγω της επιβαλλομένης συνεχούς και ακώλυτης επι¬ 
θεώρησης, επιστασίας, ελέγχου ασφαλείας, περιοδικής συντήρησης και 
επισκευής του παραπάνω αγωγού, απαγορεύεται: «η κατασκευή κάθε 
είδους υπογείων εγκαταστάσεων, η τοποθέτηση παράλληλα ή κάθετα 
κάθε είδους σωληνώσεων, οι οποίες απαιτούν εκσκαφή πάνω από 
0,50μ., η ανόρυξη φρεάτων ή τάφρων, η δημιουργία νέων αγροτικών 
ιδιωτικών οδών, η φύτευση δένδρων των οποίων το ριζικό σύστημα ει¬ 
σχωρεί σε βάθος μεγαλύτερο των 0,60μ., καθώς και η αλλοίωση της 
μορφολογίας της επιφάνειας του εδάφους με οποιοδήποτε τρόπο». 

ε. Από την δημοσίευση της παρούσας απόφασης εγκατάστασης του 
παραπάνω αγωγού μπορεί ν’ αρχίσει η ελεύθερη εκτέλεση του έργου αυ¬ 
τού χωρίς να επιτρέπεται η αναστολή της, από οποιεσδήποτε εκκρεμοδι¬ 
κίες ή αμφισβητήσεις που προβάλλονται από οποιονδήποτε τρίτο στην 
παραπάνω υπό στοιχείο α’ οριζόμενη έκταση. 

στ. Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβερνήσεως. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα. 30 Απριλίου 1992 

Ο ΥΦΥΠΟΥΡΓΟΣ 

ΒΑΣ. ΜΑΝΤΖΩΡΗΣ 

-♦- 

Αριθ. 11202 (9) 

Μερική τροποποίηση της εγκατάστασης και διαδρομής του αγωγού Φυ¬ 
σικού Αερίου στο Νομό Λάρισας. 

Ο ΥΠΟΥΡΓΟΣ ΒΙΟΜΗΧΑΝΙΑΣ, 

ΕΝΕΡΓΕΙΑΣ & ΤΕΧΝΟΛΟΓΙΑΣ 

Έχοντας υπόψη: 

1. Το άρθρο 4 του Νόμου 1929/1991. 

2. Το άρθρο 1 του Νόμου 367/1976. 

3. Το άρθρο 7 του Νόμου 1769/1988. 

4. Την υπ’ αριθ. 1082837/6679/0010 κοινή απόφαση των 
Υπουργών Οικονομικών και Βιομηχανίας, Ενέργειας και Τεχνολο¬ 
γίας. 

5. Την υπ’ αριθ. πρωτ. 33315/Φ5/13.11.91 Πράξη μας περί 
εγκατάστασης και διαδρομής του αγωγού Φ.Α. στο Νομό Λάρισας Σερ¬ 
ρών. 

6. Την υπ’ αριθ. Υ 1547/1991 κοινή απόφαση του Πρωθυπουργού 
και του Υπουργού Βιομηχανίας, Ενέργειας & Τεχνολογίας για τη μετα¬ 
βίβαση αρμοδιοτήτων, αποφασίζουμε: 

Τροποποιούμε μερικώς την υπ’ αριθμ. Πρωτ. 33315/Φ5/ από 
13.11.1991 Πράξη μας περί εγκατάστασης και διαδρομής του αγω¬ 
γού Φυσικού Αερίου στο νομό Λάρισας που δημοσιεύθηκε στην Εφημε¬ 
ρίδα της Κυβερνήσεως, ΦΕΚ 974, Τεύχος Β’ 27/91 και ορίζουμε τη 
νέα διαδρομή του αγωγού Φ.Α στην Περιοχή της Κοινότητας Ομορφο- 
χωρίου Νομού Λάρισας, όπως φαίνεται πλέον αυτή στα συνημμένα στην 
παρούσα με συνεχή γραμμή κόκκινου χρώματος νέα κτηματολογικά 
διαγράμματα, υπό κλίμακα 1:1000 που έχουν συνταχθεί στις 
3.1.1992 από τον Αγρ. Τοπογράφο Μηχανικό Λάμπρο Κοτσώνη: 

ΣΧΕΔΙΟ Νο 5101 - 130 - 416 - 08 - 03 - 0, Αναθ. 2 (φύλλο 36 από 57). 

ΣΧΕΔΙΟ Νο 5101 - 130 - 416 - 09 - 01 - 0, Αναθ. 1 (φύλλο 37 από 57). 

ΣΧΕΔΙΟ Νο 5101 - 130 - 416 - 09 - 02 - 0, Αναθ. 1 (φύλλο 38 από 57). 

ΣΧΕΔΙΟ Νο 5101 - 130 - 416 - 09 - 03 - 0, Αναθ. 1 (φύλλο 39 από 57). 

εκτός από τις εκτάσεις που αφορούν ιδιωτικά δάση, ή δάση ανήκοντα σε 
πάσης φύσεως Νομικά Πρόσωπα, οι οποίες ήδη έχουν κηρυχθεί σε ανα¬ 
γκαστική απαλλοτρίωση, με την υπ' αριθμ. 1082837/6679/0010 
κοινή υπουργική απόφαση των Υπουργών Οικονομικών και Βιομηχα¬ 
νίας, Ενέργειας και Τεχνολογίας, δημοσιευθείσα ήδη στην Εφημερίδα 
της Κυβερνήσεως. 

α) Ιδιοκτήτες ή νομείς και κάτοχοι από οιαδήποτε έννομη αιτία αγρο¬ 
τικών ή αστικών ακινήτων, υποχρεούνται να επιτρέπουν την διάνοιξη 
και κατασκευή των επιβαλλομένων υπογείων σηράγγων στο αναγκαίο 
βάθος για την εγκατάσταση του παραπάνω υπό στοιχείο α' αγωγού φυ¬ 
σικού αερίου από τη ΔΕΠΑ Α.Ε., κάθε τι που είναι αναγκαίο για την κα¬ 
τασκευή, χρήση ή επισκευή του έργου αυτού, το οποίο αναγνωρίζεται 
ως έργο προφανούς κοινής ωφέλειας, καθώς και την επιστασία για την 
συντήρησή του. 

β) Επίσης σε ζώνη έκτασης τεσσάρων (4) μέτρων δεξιά και τεσσάρων 
(4) μέτρων αριστερά από τον άξονα του αγωγού, στην παραπάνω 
έκταση, όπως φαίνεται και αυτή (ζώνη), στα παραπάνω κτηματολογικά 
διαγράμματα και λόγω της επιβαλλομένης συνεχούς και ακώλυτης επι¬ 
θεώρησης, επιστασίας, ελέγχου ασφαλείας, περιοδικής συντήρησης και 
επισκευής του παραπάνω αγωγού, απαγορεύεται: «η κατασκευή κάθε 
είδους υπογείων εγκαταστάσεων, η τοποθέτηση παράλληλα ή κάθετα 
κάθε είδους σωληνώσεων, οι οποίες απαιτούν εκσκαφή πάνω από 
0,50μ., η ανόρυξη φρεάτων ή τάφρων, η δημιουργία νέων αγροτικών 
ιδιωτικών οδών, η φύτευση δένδρων των οποίων το ριζικό σύστημα ει¬ 
σχωρεί σε βάθος μεγαλύτερο των 0,60μ., καθώς και η αλλοίωση της 
μορφολογίας της επιφάνειας του εδάφους με οποιοδήποτε τρόπο». 

γ) Από την δημοσίευση της παρούσας απόφασης εγκατάστασης του 
παραπάνω αγωγού μπορεί ν’ αρχίσει η ελεύθερη εκτέλεση του έργου αυ¬ 
τού, χωρίς να επιτρέπεται η αναστολή της, από οποιεσδήποτε εκκρεμο¬ 
δικίες. ή αμφισβητήσεις που προβάλλονται από οιονδήποτε τρίτο στην 
παραπάνω υπό στοιχείο α' οριζόμενη έκταση. 

δ. Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 30 Απριλίου 1992 

Ο ΥΦΥΠΟΥΡΓΟΣ 

ΒΑΣ. ΜΑΝΤΖΩΡΗΣ 
-♦- 

Αριθ . 13831 (10) 

Σύσταση ίδιου Νομικού Προσώπου στην Κοινότητα Καλάμου Αττικής 
με το όνομα Ενιαία Σχολική Επιτροπή Αγίων Αποστόλων. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 187 του Δ.Κ.Κ. (Π.Δ. 323/89). 

2. Τις διατάξεις του άρθρου 5 του Ν. 1894/90. 

3. Την αρ. 74/1991 απόφαση του Κοινοτικού Συμβουλίου Καλάμου 
του Νομού Αττικής, αποφασίζουμε: 

1. Συνιστούμε ίδιο νομικό πρόσωπο με το όνομα «Ενιαία Σχολική 
Επιτροπή Αγίων Αποστόλων» που περιλαμβάνει το Δημοτικό Σχολείο 
το Νηπιαγωγείο Αγ. Αποστόλων στην Κοινότητα Καλάμου του Νομού 
Αττικής. 

2. Σκοπός του Νομικού Προσώπου είναι: 

Η διαχείριση των πιστώσεων που διατίθενται, για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου 
αποχέτευσης, αναλωσίμων υλικών κ.λπ. 

Η εκτέλεση μικρών έργων για επισκευή και συντήρηση των διδακτη¬ 
ρίων. 

Η αποκατάσταση φθορών και ζημιών επίπλων, εξοπλισμού και γε¬ 
νικά των διδακτηριακών εγκαταστάσεων. 

Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι,απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Το Νομικό Πρόσωπο διοικείται από 5μελές Διοικητικό Συμβού¬ 
λιο, αποτελούμενο από: 

α) Τον εκάστοτε Πρόεδρο της Κοινότητας ως Πρόεδρο. 

β) Τους εκάστοτε Διευθυντές του Δημοτικού και του Νηπιαγωγείου 
Αγίων Αποστόλων. 

γ) Από έναν (1) εκπρόσωπο των Συλλόγων Γονέων και Κηδεμόνων 
του Δημοτικού και του Νηπιαγωγείου Αγίων Αποστόλων. 

4. Η θητεία του πρώτου Διοικητικού Συμβουλίου λήγει με τη λήξη 
της παρούσας δημοτικής περιόδου. 

Η θητεία των μελών του Διοικητικού Συμβουλίου ακολουθεί τη δη¬ 
μοτική ή κοινοτική περίοδο. 

5. Πόροι του Νομικού Προσώπου είναι: 

α. Ετήσια επιχορήγηση του Δήμου ή της Κοινότητας. 

β. Η ετήσια επιχορήγηση του Κράτους. 

γ. Κάθε είδους εισφορές, δωρεές, κληρονομιές, κληροδοσίες. 

6. Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε. Πρόσοδοι από την περιουσία του. 

6. Το Νομικό Πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Διοικητικού Συμβουλίου και όταν 
αυτός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγ. Παρασκευή, 20 Απριλίου 1992 

Ο Νομάρχης κ.α.α. 

Ο Δ/ντής 

ΑΝΔΡΕΑΣ ΠΕΓΚΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 12944 (11) 

Σύσταση ίδιου νομικού προσώπου στην Κοινότητα Καλάμου Αττικής με 
το όνομα «Ενιαία Σχολική Επιτροπή Καλάμου». 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 187 του 323/89 Π.Δ/τος. 

2. Τις διατάξεις του άρθρου 5 του Ν. 1894/90. 

3. Την αριθ. 74/1991 απόφαση του Κοινοτικού Συμβουλίου Καλά¬ 
μου του Νομού Αττικής, αποφασίζουμε: 

1. Συνιστούμε ίδιο νομικό πρόσωπο με το όνομα «Ενιαία Σχολική 
Επιτροπή Καλάμου» που περιλαμβάνει το Λύκειο, Γυμνάσιο, Δημοτικό 
Σχολείο και Νηπιαγωγείο Καλάμου στην Κοινότητα Καλάμου του Νο¬ 
μού Αττικής. 

2. Σκοπός του νομικού προσώπου είναι: 

- Η διαχείριση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου 
αποχέτευσης, αναλωσίμων υλικών κ.λπ. 

- Η εκτέλεση μικρών έργων για επισκευή και συντήρηση των διδα¬ 
κτηρίων. 

- Η αποκατάσταση φθορών και ζημιών επίπλων, εξοπλισμού και γε¬ 
νικά των διδακτηριακών εγκαταστάσεων. 

- Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Το νομικό πρόσωπο διοικείται από 1 Ιμελές διοικητικό συμβούλιο 
αποτελούμενο από: 

α) Τον εκάστοτε Πρόεδρο της Κοινότητας, ως πρόεδρο. 

β) Τους εκάστοτε Διευθυντές του Γυμνασίου, Λυκείου, Δημοτικού και 
Νηπιαγωγείου Καλάμου. 

γ) Από έναν εκπρόσωπο των Συλλόγων Γονέων και κηδεμόνων των 
ανωτέρω τεσσάρων (4) όχολείων. 

δ) Από έναν εκπρόσωπο των μαθητικών κοινοτήτων του Γυμνασίου 
και του Λυκείου. 

4. Η θητεία του πρώτου Δ.Σ. του νομικού προσώπου λήγει με τη 
λήξη της παρούσης δημοτικής περιόδου. 

Η θητεία των μελών του Δ.Σ. ακολουθεί τη δημοτική ή κοινοτική πε¬ 
ρίοδο. 

5. Πόροι του νομικού προσώπου είναι: 

α) Η ετήσια επιχορήγηση του Δήμου ή της Κοινότητας. 

β) Η ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληροδοσίες. 

δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

6. Το νομικό πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Δ.Σ. και όταν αυτός απουσιάζει ή 
κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγία Παρασκευή, 20 Απριλίου 1992 

Ο Νομάρχης κ.α.α. 

Ο Διευθυντής 
ΑΝΔΡΕΑΣ ΓΙΕΓΚΑΣ 


♦ 


Αριθ. Ε.Μ. 621 (12) 

Δημοσίευση εκθέσεως εκτιμήσεως περιουσιακών στοιχείων του Δήμου 

Άρτας. 


Ο ΝΟΜΑΡΧΗΣ ΑΡΤΑΣ 


Έχοντας υπόψη: 

1. Τις διατάξεις του άρθρου 1 εδαφ. 1 του Π.Δ/τος της 16.1.1930 
«περί Δελτίου Ανωνύμων Εταιρειών και το άρθρο 9 παρ. 6 του Β.Δ. 
174/1963 «περί κωδικοποιήσεως των διατάξεων του Ν. 2190/1920 
εις ενιαίον κείμενον», το άρθρο 1 του Ν.Δ. 532/70 σε συνδυασμό με τις 
διατάξεις του Β.Δ. 708/70 και 191/1972. 


2. Το Ν.Δ. 1147/1972. 

3. Τις διατάξεις του Ν. 1235/82. 

4. Την με αριθμό 25027/19.4.1984 απόφαση του Υπουργού Εσω¬ 
τερικών. 

5. Την με αριθμό ΕΜ. 481/8.4.1992 απόφαση του Νομάρχου Άρ¬ 
τας. 

Την Έκθεση της Επιτροπής Εκτιμήσεως του άρθρου 9 του Κ.Ν. 
2190/20, αποφασίζουμε: 

Εγκρίνουμε τη δημοσίευση της πιο πάνω εκθέσεως στο τεύχος Β’ της 
Εφημερίδας της Κυβερνήσεως, σύμφωνα με την αριθ. 25027/ 
19.4.1984 απόφαση του Υπουργού Εσωτερικών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Άρτα, 30 Απριλίου 1992 

Με εντολή Νομάρχη 
Ο Προϊστάμενος 
Β. ΚΩΣΤΗΣ 


ΕΚΘΕΣΗ 

Αποτίμησης της αξίας των ακινήτων, την εκμετάλλευση των οποίων ο 

Δήμος Αρταίων θα παραχωρήσει στην υπό ίδρυση Δημοτική Επιχεί¬ 
ρηση Ανάπτυξης Δήμου Αρταίων. 

Προς 

Τη Νομαρχία Άρτας 
Τμήμα Εμπορίου 

Ενταύθα 

Με τη με αριθμό ΕΜ. 481/8.4.1992 Απόφασή σας οι υπογεγραμ¬ 
μένοι: α) Κλεοπάτρα Μήτσου, υπάλληλος Τμήματος Εμπορίου, κλάδου 
ΠΕ με βαθμό Α', β) Βασίλειος Γιαννούλας, Πολιτικός Μηχανικός, 
υπάλληλος Δ/νσης Τεχνικών Υπηρεσιών, κλάδου ΠΕ με βαθμό Α' και 
γ) Ιωάννης Κουτσοσπύρος, εκπρόσωπος του Επιμελητηρίου Άρτας ορι¬ 
στήκαμε μέλη της Επιτροπής που προβλέπεται από το άρθρο 9 του Ν. 
2190/1920 «περί Ανωνύμων Εταιρειών» όπως αντικαταστάθηκε με το 
άρθρο 9 του Π.Δ. 409/86 και το Π.Δ. 498/87 και σύμφωνα με τη με 
αριθμό 25027/9.4.1984 Απόφαση του Υπουργού Εσωτερικών για να 
προβούμε στην αποτίμηση της σημερινής αξίας των παρακάτω ακινή¬ 
των ιδιοκτησίας του Δήμου Αρταίων, την εκμετάλλευση των οποίων ο 
Δήμος Αρταίων πρόκειται να παραχωρήσει στην υπό ίδρυση δημοτική 
Επιχείρηση Ανάπτυξης Δήμου Αρταίων. 

Η αποτίμηση έγινε μετά από αυτοψία και έλεγχο των ακινήτων και 
έχει ως εξής 

1. Τουριστικό Περίπτερο (Προφήτης Ηλίας) 

α) Οικόπεδο που βρίσκεται στην κορυφογραμμή του λόφου της Πε- 
ράνθης, 200 μέτρα από την εκκλησία του Προφήτη Ηλία και 300 μέτρα 
από το υπό ανέγερση Νοσοκομείο συνολικού εμβαδού 3.150 τ.μ. (τρεις 
χιλιάδες εκατόν πενήντα τετραγωνικά μέτρα). 

Η αξία του οικοπέδου αυτού αποτιμάται σε: 

3150 τ.μ. X 10.000 δρχ. = 31.500.000 δρχ. 

β) Κτίριο που βρίσκεται εντός του παραπάνω οικοπέδου και αποτε- 
λείται από υπόγειο βοηθητικών χώρων εμβαδού 185 τ.μ. (εκατόν 
ογδόντα πέντε τετραγωνικά μέτρα) και ισόγειο κυρίων χώρων εμβαδού 
310 τ.μ. (τριακόσια δέκα τετραγωνικά μέτρα). Το κτίριο είναι κατα¬ 
σκευασμένο από οπλισμένο Λιυρόδεμα. 

Η αξία του κτιρίου μαζί με τη δαπάνη διαμορφώσεως του περιβάλλο¬ 
ντος χώρου αποτιμάται σε: 

185 τ.μ. X 100.000 δρχ. = 18.500.000 δρχ. 

310 τ.μ. X 150.000 δρχ. = 46.500.000 δρχ. 

διαμόρφωση περιβάλλοντος χώρου 500.000 δρχ. 

ΣΥΝΟΛΟ 65.500.000 δρχ. 

Για τα παραπάνω ακίνητα, σύμφωνα με το με αριθ. 488/ 
16.3.1992 έγγραφο του Υποθηκοφυλακείου Άρτας, καμμιά εγγραφή 
υποθήκης ή προσημείωσης ή κατάσχεσης δεν φαίνεται να υπάρχει 
γραμμένη στα σχετικά βιβλία. 

2. Αναψυκτήριο (Κρυστάλλης) 

α) Οικόπεδο που βρίσκεται επί της εθνικής οδού στο άκρο της πλα¬ 
τείας Ζέρβα με θέση την κοίτη του ποταμού Αράχθου συνολικού εμβα¬ 
δού 380 τ.μ. (τριακόσια ογδόντα τετραγωνικά μέτρα). 

Η αξία του οικοπέδου αυτού αποτιμάται σε: 

380 τ.μ. X 50.000 δρχ. = 19.000.000 δρχ. 

β) Κτίριο που βρίσκεται εντός του παραπάνω οικοπέδου, ισόγειο, εμ- 
βαδού 87 τ.μ. (ογδόντα εφτά τετραγωνικά μέτρα) 

Το κτίριο είναι κατασκευασμένο από οπλισμένο σκυρόδεμα. 

Η αξία του κτιρίου αυτού αποτιμάται σε: 

87 τ.μ. X 150.000 δρχ. = 13.050.000 δρχ. 

Για τα παραπάνω ακίνητα, σύμφωνα με το με αριθ. 487/ 

16.3.1992 έγγραφο του υποθηκοφυλακείου Άρτας, καμμιά εγγραφή 
υποθήκης ή προσημείωσης ή κατάσχεσης δεν φαίνεται να υπάρχει 
γραμμένη στα σχετικά βιβλία. 

3. Τουριστικό Περίπτερο (ΚΤΕΛ). 

α) Οικόπεδο που βρίσκεται επί της εθνικής οδού, παραπλεύρως του 
ΚΤΕΛ Άρτας και έναντι της πλατείας Κρυστάλλη συνολικού εμβαδού 
5504,30 τ.μ. (πέντε χιλιάδες πεντακόσια τέσσερα τετραγωνικά μέτρα 
και τριάντα τετραγωνικά εκατοστά). 

Η αξία του οικοπέδου αυτού αποτιμάται σε 

5504,30 τ.μ. X 30.000 δρχ. = 165.129.000 δρχ. 

β) Κτίριο που βρίσκεται εντός του παραπάνω οικοπέδου, ισόγειο, στο 
οποίο θα συστεγαστούν το γραφείο ανταλλαγής συναλλάγματος και το 
κυλικείο, εμβαδού 72 τ.μ. (εμβομήντα δύο τετραγωνικά μέτρα). Το κτί¬ 
ριο είναι κατασκευασμένο από οπτοπλινθοδομή με ξύλινη στέγη. 

Η αξία του κτιρίου αυτού αποτιμάται σε: 

72 τ.μ. X 150.000 δρχ. = 10.800.000 δρχ. 

Για τα παραπάνω ακίνητα, σύμφωνα με το με αριθ. 486/ 

16.3.1992 έγγραφο του Υποθηκοφυλακείου Άρτας, καμμιά εγγραφή 
υποθήκης ή προσημείωσης ή κατάσχεσης δεν φαίνεται να υπάρχει 
γραμμένη στα σχετικά βιβλία. 

4. ΚΟΜΔΕ 

Οικόπεδο που βρίσκεται στην τοποθεσία Ιμαρέτ στο δρόμο προς τις 
ιαματικές πηγές Χανοπούλου συνολικού εμβαδού 10.992,50 τ.μ. 
(δέκα χιλιάδες εννιακόσια ενενήντα δύο τετραγωνικά μέτρα και πενήντα 
τετραγωνικά εκατοστά 

Η αξία του οικοπέδου αυτού αποτιμάται σε: 

10.992,50 τ.μ. X 2000 δρχ. = 21.985.000 δρχ. 

β) Κτίρια που βρίσκονται εντός του παραπάνω οικοπέδου, ισόγεια, 
εμβαδού 2500 τ.μ. (δύο χιλιάδες πεντακόσια τετραγωνικά μέτρα). Τα 
κτίρια είναι κατασκευασμένα από λιθοδομή με στέγη από λαμαρίνα. 

Η αξία των κτιρίων αυτών αποτιμάται σε: 

2500 τ.μ. X 20.000 δρχ. = 50.000.000 δρχ. 

Για τα παραπάνω ακίνητα, σύμφωνα με το με αριθ. 485/ 

16.3.1992 έγγραφο του Υποθηκοφυλακείου Άρτας, καμμιά εγγραφή 
υποθήκης ή προσημείωσης ή κατάσχεσης δεν φαίνεται να υπάρχει 
γραμμένη στα σχετικά βιβλία. 

1. α + β= 31.500.000 + 65.500.000= 97.000.000 δρχ. 

2. α + β = 19.000.000 + 13.050.000 = 32.050.000 δρχ. 

3. α + β = 165.129.000 + 10.800.000 = 175.929.000 δρχ. 

4. α + β = 21.985.000 + 50.000.000= 71.985.000 δρχ. 

ΣΥΝΟΛΟ 376.964.000 δρχ. 

Ύστερα από τα παραπάνω ομόφωνα γνωμοδοτούμε ότι η σημε¬ 
ρινή αξία των ακινήτων ιδιοκτησίας του Δήμου Αρταίων, των οποίων 
την εκμετάλλευση ο Δήμος Αρταίων πρόκειται να παραχωρήσει στην 
υπό ίδρυση Δημοτική Επιχείρηση Ανάπτυξης ανέρχεται στο ποσό των 
τριακοσίων εβδομήντα εξι εκατομμυρίων εννιακοσίων εξήντα τεσσάρων 
χιλιάδων δραχμών (376.964.000) δρχ. 

Άρτα, 29 Απριλίου 1992 
Η Επιτροπή 

ΚΛΕΟΠΑΤΡΑ ΜΗΤΣΟΥ 
ΒΑΣΙΛΕΙΟΣ ΓΙΑΝΝΟΥΛΑΣ 
ΙΩΑΝΝΗΣ ΚΟΥΤΣΟΣΠΥΡΟΣ 


(13) 

ΑΠΟΦΑΣΗ 44 

Ανάθεση ασφαλιστικής περιοχής στο νέο Τοπικό Υποκ/μα του ΙΚΑ Κα¬ 
λαμαριάς Ν. Θεσσαλονίκης». 

ΤΟ Δ.Σ. ΤΟΥ ΙΚΑ 
(Συνεδρίαση 9/16.4.1992) 

Το Διοικητικό Συμβούλιο του ΙΚΑ, αφού έλαβε υπόψη του: 

α) Τις διατάξεις των άρθρων 2, 3, 4 και 13 του Α.Ν. 1846/51, 
όπως ισχύουν σήμερα. 

β) Τις διατάξεις των άρθρων 5 και 7 του Ν.Δ. 3710/57, όπως έχουν 
αντικατασταθεί με το άρθρο 5 του Ν. 861/79. 

γ) Τις διατάξεις του άρθρου 3 του Κανονισμού Ασφάλισης του ΙΚΑ 
ΑΥΕ 55575/1.479/18.11.1965, ΦΕΚ 816/65 τ. Β’). 

δ) Την 168/Συν. 15/85 απόφαση του Δ.Σ. του Ιδρύματος (ΦΕΚ 
333/τ. Β'/85) για τη σύσταση τοπικών Υποκαταστημάτων ΙΚΑ», με 
την οποία συατάθηκε και το Υποκ/μα ΙΚΑ Καλαμαριάς. 

ε) Την 760/Συν. 120/6.12.1991 πρόταση της ΤΔΕ του Τοπικού 
Υποκ/τος ΙΚΑ 25ης Μαρτίου (έγγραφο Υποκ/τος 
451/10.1.1992). 

στ) Την από 16.3.1992 εισήγηση της Δ/νσης Ασφάλισης - Εσόδων 
- Τμήματος Ασφ. Επαγγ. Κατηγοριών και τις απόψεις των μελών του, 
αποφασίζει: 

1. Αναθέτει ασφαλιστική περιοχή το νέο Τοπικό Υποκ/μα Καλαμα¬ 
ριάς Ν. Θεσ/νίκης και καθορίζει τα όρια της τοπικής αρμοδιότητας αυ¬ 
τού ως εξής: 

α) Από την οδό Χηλής (στη θαλάσσια περιοχή πλαζ Αρετσούς) και 
ακολουθώντας προς Ανατολάς τη δεξιά πλευρά αυτής, φθάνουμε μέχρι 
της διασταύρωσή της με την οδό Κερασούντος, (όπισθεν του Ι.Ν. Μετα- 
μορφώσεως Καλαμαριάς). Κατόπιν ακολουθώντας το δεξιό της οδού 
Κερασούντος, φθάνουμε στη διασταύρωση αυτής με την οδό Μητ. Καλ- 
λίδου και στη συνέχεια το δεξιό αυτής και της Κυδωνιών Γρηγ. Μοσχο¬ 
νησίων, φθάνουμε στη διασταύρωση αυτής με την Εθν. Αντίσταση, την 
οποία ακολουθούμε από το σημείο αυτό και από τη δεξιά πλευρά της, 
προς το συνοικισμό Φοίνικα. 

β) Στη συνέχεια ακολουθώντας τη δεξιά πλευρά της Λεωφ. Γεωργι- 
κής Σχολής, φθάνουμε στο ύψος της Γεωργικής Σχολής Θεσ/νίκης. 
Από το σημείο αυτό με Ανατολική κατεύθυνση ακολουθούμε το δεξιό 
της οδού προς την Κοινότητα Θέρμης μέχρι τη διασταύρωσή της με τη 
νέα εθνική οδό Θεσ/νίκης προς Χαλκιδική. 

γ) Συνεχίζοντας τη δεξιά πλευρά της Εθνικής οδού με κατεύθυνση 
προς Νότο, περνώντας έξω από τις κοινότητες Ν. Ρυσσίου και Καρδίας, 
καταλήγουμε στα όρια του Παραρτήματος Ν. Καλικράτειας τα οποία 
και ακολουθούμε με Δυτική κατεύθυνση μέχρι τη θαλάσσια περιοχή της 
παραλίας της κοινότητας Επανομής. Στη συνέχεια και με κατεύθυνση 
προς Βορρά ακολουθώντας τα όρια του Παραρτήματος Ν. Μηχανιώνας 
καταλήγουμε στο 20ο χλμ της Εθν. οδού Θεσ/νίκης - Ν. Μηχανιώνας, 
(στη θαλάσσια περιοχή του Ραδιοφωνικού Σταθμού). Μετά ακολουθώ¬ 
ντας την παραλία από την περιοχή πολιτικού αεροδρομίου Εθν. Γυμνα¬ 
στηρίου Μίκρας Ν. Κρήνης και Αρετσούς καταλήγουμε στην περιοχή 
πλαζ Αρετσούς απ’ όπου ξεκινήσαμε. 

δ) Τέλος στην ασφ/κή περιοχή του Υποκ/τος Καλαμαριάς περιλαμ¬ 
βάνονται και οι κοινότητες Ν. Ρύσσιο, Καρδία, Πλαγιάρι, Τρίλοφος, 
Μεσημέρι και Επανομή. 

2. Την εφαρμογή της απόφασης αυτής από την ημερομηνία έναρξης 
λειτουργίας του Υποκ/τος ΙΚΑ Καλαμαριάς. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 29 Μαρτίου 1992 

Ο Υποδιοικητής - Αναπληρωτής 
Πρόεδρος του Δ.Σ. 

ΓΕΡΑΣΙΜΟΣ ΓΙΑΚΟΥΜΑΤΟΣ 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιοτρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΕΕΧ 

22.3211 ΥΡΕΤ ΟΠ 

λειτουργούν καθημερινά από 8.00' έως 13.30* 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ Καποδιοτρίου 25 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 60. Από 9 σελίδες μέχρι 16 δρχ. 100, από 17 έως 24 δρχ. 120 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 40 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


■ 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

13.000 

β) 

» » 

» 

Β' 

» 

23.000 

Υ) 

» » 

» 

Γ 

» 

7.000 

δ) 

» » 

» 

Δ’ 

» 

22.000 

ε) 

» » 

» 

Αναπτυξιακών Πράξεων 

» 

15.000 

στ) 

» » 

» 

Ν.Π.Δ.Δ. 

» 

7.000 

ζ) 

» » 

» 

ΠΑΡΑΡΤΗΜΑ 

» 

4.000 

η) 

» » 

» 

Δελτ. Εμπ.& Βιομ. Ιδ. 

» 

7.000 

θ) 

» » 

» 

Αν. Ειδικού Δικαστηρίου 

» 

2.000 

0 

» » 

» 

Α.Ε. & Ε.Π.Ε. 

» 

50.000 

ια) Για όλα τα Τεύχη 

» 

100.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 650 

» 1.150 

» 350 

» 1.100 

» 750 

» 350 

» 200 

» 350 

» 100 

» 2.500 

» 5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















